Iэл-камел Шыхьбан ибн Iэн-насер
Мухьэмэд
1345 – 1346
Шыхьбани Къалэунэхэ Мухьэмэд и къуэщ. Пащтыхь тахътэм зэрытетIысхьэу, и жагъуэгъу пщыхэр лъэхъуэщым иридзащ. Пащтыхьыгъуэр къызыхуигъэнэн щхьэкIэ и къуэшитI иукIыжын гуращэр иIэу къыщащIэм, пщыхэр пэуващ. Iуэхур апхуэдэу къыщекIуэкIым, ар щIэпхъуэжащ. Пщыхэр зэгурыIуэри, щIэпхъуэжа пащтыхьым и пIэкIэ абы иукIыжыну зыхэта и къуэш Хьэжы тахътэр лъагъэсащ. ИужькIэ, Шыхьбан и хэщIапIэр зрагъащIэри яукIащ, и къуэш теувам и унафэкIэ.
Шыхьбан пащтыхьу зэрытетар зы илъэсрэ мазитIрэ ныкъуэрэщ.